wickkiey/tamil-wikipedia-chunked huggingface dataset:
# ஸ்டெயினர் உள்நீள்வட்டம்

## முந்நேரியல் சமன்பாடு

*a, b, c* பக்க நீளங்கள் கொண்ட முக்கோணத்தின் முந்நேரியல் சமன்பாடு: . இப்பரப்பளவானது ஸ்டெயினர் வெளிநீள்வட்டத்தின் பரப்பளவில் நான்கில் ஒரு பங்காகும்.  
ஒரு முக்கோணத்தினுள் வரையப்படும் உள்நீள்வட்டங்களிலேயே முக்கோணத்தின் பக்கங்களை அவற்றின் நடுப்புள்ளிகளில் தொடுகின்ற உள்நீள்வட்டம் ஸ்டெயினர் உள்நீள்வட்டம் மட்டுமே..  
:|*GF*<sub>−</sub>| ± |*GF*<sub>+</sub>|  
ஸ்டெயினர் உள்நீள்வட்டத்தின் இரு அச்சுகளும் முக்கோணத்தின் பக்கங்களைத் தொடுமாறு வரையப்பட்ட தனித்த பரவளையமான கீப்பெர்ட் பரவளையத்திற்குத் தொடுகோடுகளாகவும் முக்கோணத்தின் ஆய்லர் கோடு அப்பரவளையத்தின் இயக்குவரையாகவும் அமைகின்றன.
:<math>\frac{\overline{PA} \cdot \overline{QA}}{\overline{CA} \cdot \overline{AB}} + \frac{\overline{PB} \cdot \overline{QB}}{\overline{AB} \cdot \overline{BC}} + \frac{\overline{PC} \cdot \overline{QC}}{\overline{BC} \cdot \overline{CA}} = 1.</math>
# ஸ்டெயினர் உள்நீள்வட்டம்

## பொதுமைப்படுத்தல்

முக்கோணத்துக்குள் வரையப்படும் ஸ்டெயினர் உள்நீள்வட்டத்தை பலகோணங்களுக்கும் பொதுமைப்படுத்தலாம். சில பலகோணங்கள் (*n*-gons) அவற்றின் பக்கங்களின் நடுப்புள்ளிகளைத் தொடுமாறு வரையப்பட்ட உள்நீள்வட்டங்களைக் கொண்டுள்ளன. அந்த உள்நீள்வட்டங்களின் குவியங்கள் அப்பலகோணத்தின் உச்சிகளைத் தீர்வுகளாகக் கொண்ட பல்லுறுப்புக்கோவையின் வகைக்கெழுப் பல்லுறுப்புக்கோவையின் தீர்வுகளாக அமையும்.
# விக்கிப்பீடியா:உங்களுக்குத் தெரியுமா/யூலை 29, 2015

<div id="mp-dyk-img">  
</div>
- **வடா பாவ்** (படம்) என்பது மகாராட்டிரம் மற்றும் குசராத் பகுதிகளில் மிகவும் பரவலான காணப்படும் ஒரு சைவ உணவாகும்.
- **நீச்சல் பந்தாட்டம்** எனும் திளைப்பு விளையாட்டு சங்ககாலத்தில் பூநீர் பெய் வட்டம் எனும் பந்து மூலம் ஆடப்பட்டது.
- சூரிய வெப்பத்தைத் தக்கவைத்துக் கொள்ள வளிமண்டலம் இல்லாதமையால் **புதனில்** கோள்பரப்பு மற்றெந்தக் கோள்களையும் விடவும் பெரும் வெப்பநிலை மாற்றங்களைக் காண்கின்றது.
# பாலசமுத்திரம் - வருவாய் கிராமம்

** பாலசமுத்திரம்** (en:BALASAMUDRAM), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் முப்பத்தேழாவது எண் கொண்ட வருவாய் கிராமம் (கிராம எண்:37) ஆகும்.
# பாலசமுத்திரம் - வருவாய் கிராமம்

## அமைவிடம்

பழனியிலிருந்து தெற்கே சுமார் 3 கி.மீ.தூரத்தில் இக்கிராமத்தின் எல்லை தொடங்கி கோடைக்கானல் மலை அடிவாரம் வரையிலும் நீண்டு அமைந்து உள்ளது. கடல் மட்டத்திலிருந்து 586 மீட்டர் உயரத்தில் உள்ளது.
# பாலசமுத்திரம் - வருவாய் கிராமம்

## அணைக்கட்டு

இக்கிராமத்தின் தென்கிழக்கில் சுமார் 4 கி.மீ தூரத்தில் கோடைக்கானல் மலை வடமேற்கு பகுதிகளில் உற்பத்தியாகி வரும் **பாலாறு**, **பொருந்தலாறு**]] என்ற இரு ஆறுகளின் குறுக்கே கட்டப்பட்டுள்ள பாலாறு-பொருந்தலாறு அணை உள்ளது.
# பாலசமுத்திரம் - வருவாய் கிராமம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 12,281 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பாலசமுத்திரம் மக்களின் சராசரி கல்வியறிவு 53% ஆகும், இதில் ஆண்களின் கல்வியறிவு 63%, பெண்களின் கல்வியறிவு 42% ஆகும். இது இந்திய தேசிய சராசரி கல்வியறிவான 59.5% விட குறைந்ததே. பாலசமுத்திரம் மக்கள் தொகையில் 10% ஆறு வயதுக்குட்பட்டோர் ஆவார்கள்.
# பாலசமுத்திரம் - வருவாய் கிராமம்

## முக்கிய பயிர்

இக்கிராமம் வரதமாநதி அணையின் நீர்வள ஆதாரம் முழுவதும் கொண்டு நெல், கரும்பு, தென்னை, பழத் தோட்டங்களுடன், காய்கறிகளும் அதிகமாக பயிரிடப்படுகிறது.
# பாலசமுத்திரம் - வருவாய் கிராமம்

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# பாலசமுத்திரம் - வருவாய் கிராமம்

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 748 முடிய
- வருவாய்கிராமத்தின் பரப்பு : 1496.01.50 ஹெக்டேர்- (3696.73 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# பிருந்தாவன் அதிவிரைவு தொடர்வண்டி

**பிருந்தாவன் அதிவிரைவு தொடர்வண்டி** (Brindavan Express), எண்:12639/12640 என்பது பெங்களூரு - சென்னை இடையே தினசரி இயக்கப்படும் தொடர்வண்டியாகும். சென்னை மத்திய தொடர்வண்டி நிலையதில் காலை 07:05 ற்கு புறப்படும் இது நண்பகல் 02:00 மணிக்கு பெங்களூரு வந்தடையும். மீண்டும் நண்பகல் 03:00 மணிக்கு பெங்களூரில் இருந்து புறப்பட்டு , இரவு 09:05 ற்கு சென்னை வந்தடையும்.
# பிருந்தாவன் அதிவிரைவு தொடர்வண்டி

## வரலாறு

1964ஆம் ஆண்டு தென்னக ரயில்வேயால் முதல் முதலாக இரு மாநிலங்களுக்கிடையே இயக்கப்பட்ட தொடர்வண்டியான இது, ஆரம்பத்தில் 7.5 மணி நேரம் பயணமாகவும் 360 கிலோமீட்டர் பயண தூரமாக கொண்டிருந்தது.
# பிருந்தாவன் அதிவிரைவு தொடர்வண்டி

## நிறுத்தங்கள்

பிருந்தாவன் அதிவிரைவு தொடர்வண்டி அரக்கோணம், காட்பாடி, ஜோலார்பேட்டை, குப்பம் மற்றும் பங்காருபேட்டை ஆகிய ஐந்து முக்கிய தொடர்வண்டி நிலைய சந்திப்புகளை கடந்து செல்கிறது. அது மட்டுமன்றி பெரம்பூர், வாலாஜா ரோடு, ஆம்பூர், வாணியம்பாடி, கிருஷ்ணராஜபுரம் மற்றும் பெங்களுரு கண்டோன்மென்ட் ஆகிய நிலையங்களிலும் நின்று செல்கிறது.
# புதச்சு

** புதச்சு** (en:PUDUCHU) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி வருவாய் வட்டத்தின், முப்பத்தெட்டாவது எண் கொண்ட வருவாய் கிராமம் (கிராம எண்:38) ஆகும்.
# புதச்சு

## அமைவிடம்

பழனியிலிருந்து [தெற்கே சுமார் 7 கி.மீ.தூரத்தில் பாலாறு-பொருந்தலாறு அணையிலிருந்து துவங்கி மேற்காக வரிந்த நிலப்பரப்பே இக்கிராமம். இக்கிராமம் கடல் மட்டத்திலிருந்து 446 மீட்டர் உயரத்தில் உள்ளது. **புதச்சு** கிராமத்திற்கு குடியிருப்புகளோ! மக்கள் தொகைக் கணக்கோ இல்லை.
# புதச்சு

## முக்கிய பயிர்

இக்கிராமம் பாலாறு-பொருந்தலாறு அணையின் நீர்வள ஆதாரம் முழுவதும் கொண்டு நெல், கரும்பு, தென்னை, காய்கறிகளும் அதிகமாக பயிரிடப்படுகிறது.
# புதச்சு

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# புதச்சு

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 557 முடிய
- வருவாய்கிராமத்தின் பரப்பு : 678.50.00 ஹெக்டேர்- (1676.61 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# தாமரைக்குளம் (பழனி)

** தாமரைக்குளம்** (en:THAMARAIKULAM) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் முப்பத்தொன்பதாவது எண் கொண்ட வருவாய் கிராமம் (கிராம எண்:39) ஆகும். ,
# தாமரைக்குளம் (பழனி)

## அமைவிடம்

பழனியிலிருந்து உடுமலைப்பேட்டை (கொழுமம்-வழி) செல்லும் மாநில நெடுஞ்சாலையில் பழனியிலிருந்து தெற்கே சுமார் 11 கி.மீ.தூரத்தில் நெய்க்காரப்பட்டி வருவாய் கிராமத்தின் கிழக்கே 3 கி.மீ தொலைவில் அமைந்து உள்ளது.
# தாமரைக்குளம் (பழனி)

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, ** தாமரைக்குளம்** கிராமத்தில் 260 வீடுகள் உள்ளது. இக்கிராமத்தில் 1068 பேர் வசிக்கின்றார்கள். பாலின விகிதம் 48.59 %. இதில் 519 பேர் ஆண்கள்; 549 பேர் பெண்கள்.இக்கிராமத்தில் ஆரம்பப் பள்ளி 1 மட்டும் உள்ளது.
# தாமரைக்குளம் (பழனி)

## முக்கிய பயிர்

அதிக மேட்டுப் பகுதியானதால் புன்செய் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
# தாமரைக்குளம் (பழனி)

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# தாமரைக்குளம் (பழனி)

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 604 முடிய
- வருவாய்கிராமத்தின் பரப்பு : 461.53.50 ஹெக்டேர்- (1140.48 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# பெரியம்மாபட்டி

**பெரியம்மாபட்டி** (en:PERIAMMAPATTY) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்)., பழனி வருவாய் வட்டத்தின் நாற்பதாவது எண் கொண்ட வருவாய் கிராமம் (கிராம எண்:40) ஆகும்.
# பெரியம்மாபட்டி

## அமைவிடம்

பழனியிலிருந்து உடுமலைப்பேட்டை (கொழுமம்-வழி) செல்லும் மாநில நெடுஞ்சாலையில் பழனியிலிருந்து தெற்கே சுமார் 17 கி.மீ.தூரத்தில் நெய்க்காரப்பட்டி வருவாய் கிராமத்தின் கிழக்கே 5 கி.மீ தொலைவில் தொடங்கி கோடைக்கானல் மலை அடிவாரம் வரையிலும் நீண்டு அமைந்து உள்ளது.
# பெரியம்மாபட்டி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, பெரியம்மாபட்டி கிராமத்தில் 1435 வீடுகள் உள்ளது. இக்கிராமத்தில் 5550 பேர் வசிக்கின்றார்கள். பாலின விகிதம் 54.12 %. இதில் 2816 பேர் ஆண்கள்; 2734 பேர் பெண்கள். இக்கிராமத்தில் ஆரம்பப் பள்ளி 7 உள்ளது.
# பெரியம்மாபட்டி

## முக்கிய பயிர்

இக்கிராமம் பாலாறு-பொருந்தலாறு அணையின் நீர்வள ஆதாரத்தின் ஒரு பகுதியாக **இராஜ வாய்க்கால்** முழுவதும் கொண்டு நெல், கரும்பு, தென்னை, காய்கறிகளும் அதிகமாக பயிரிடப்படுகிறது.
# பெரியம்மாபட்டி

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# பெரியம்மாபட்டி

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 586 முடிய
- வருவாய்கிராமத்தின் பரப்பு : 3204.56.50 ஹெக்டேர்- (7918.65 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# இரவிமங்கலம்

**இரவிமங்களம்** (en:ERRAVIMANGALAM) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்)., பழனி வருவாய் வட்டத்தின் நாற்பத்தொன்றாவது எண் கொண்ட வருவாய் கிராமம் (கிராம எண்:41) ஆகும்.
# இரவிமங்கலம்

## அமைவிடம்

பழனியிலிருந்து உடுமலைப்பேட்டை (கொழுமம்-வழி) செல்லும் மாநில நெடுஞ்சாலையில் பழனியிலிருந்து தெற்கே சுமார் 9 கி.மீ.தூரத்தில் அ.கலையம்புத்தூர் வருவாய் கிராமத்தின் கிழக்கே 5 கி.மீ தொலைவில் தொடங்கி கோடைக்கானல் மலை அடிவாரம் வரையிலும் நீண்டு அமைந்து உள்ளது. கடல் மட்டத்திலிருந்து 523 மீட்டர் உயரத்தில் உள்ளது.
# இரவிமங்கலம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, **இரவிமங்களம்** கிராமத்தில் 107 வீடுகள் உள்ளது. இக்கிராமத்தில் 440 பேர் வசிக்கின்றார்கள். பாலின விகிதம் 53.40 %. இதில் 235 பேர் ஆண்கள்; 205 பேர் பெண்கள்.இக்கிராமத்தில் ஆரம்பப் பள்ளி 1 மட்டும் உள்ளது.
# இரவிமங்கலம்

## முக்கிய பயிர்

அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
# இரவிமங்கலம்

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# இரவிமங்கலம்

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 286 முடிய
- வருவாய்கிராமத்தின் பரப்பு : 786.51.50 ஹெக்டேர்- (1943.52 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# அ. கலையம்புத்தூர்

**அ. கலையம்புத்தூர்**
(**அக்ரஹாரம் கலையம்புத்தூர்**) (en:A.KALAYAMPUTHUR) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம் (ஊர்)., பழனி வருவாய் வட்டத்தின் நாற்பத்திரெண்டாவது எண் கொண்ட வருவாய் கிராமம் (கிராம எண்: 42) ஆகும்.
# அ. கலையம்புத்தூர்

## அமைவிடம்

பழனியிலிருந்து உடுமலைப்பேட்டை செல்லும் தேசிய நெடுஞ்சாலையில் பழனியிலிருந்து மேற்கே சுமார் 4 கி.மீ.தூரத்தில் அமைந்து உள்ளது. கடல் மட்டத்திலிருந்து 473 மீட்டர் உயரத்தில் உள்ளது.
# அ. கலையம்புத்தூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, **அ.கலையம்புத்தூர்** கிராமத்தில் 2570 வீடுகள் உள்ளது. இக்கிராமத்தில் 9859 பேர் வசிக்கின்றார்கள். பாலின விகிதம் 54.12 %. இதில் 4850 பேர் ஆண்கள்; 5000 பேர் பெண்கள். இக்கிராமத்தில் நான்கு ஆரம்பப் பள்ளிகளும் , நான்கு நடுநிலைப் பள்ளிகளும் , ஒரு உயர்நிலைப் பள்ளியும் உள்ளது.
# அ. கலையம்புத்தூர்

## முக்கிய பயிர்

பாலாறு-பொருந்தலாறு அணையின் நீர்வள ஆதாரத்தின் ஒரு பகுதியினைக்கொண்டு நெல், கரும்பு, தென்னையும், புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
# அ. கலையம்புத்தூர்

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# அ. கலையம்புத்தூர்

## கிராமத்தின் தகவல்கள்

- வருவாய் கிராமத்தின் மொத்த புலங்கள் (**Number of Survey fields**) : 1 முதல் 1297 முடிய
- வருவாய்கிராமத்தின் பரப்பு : 1413.86.50 ஹெக்டேர்- (3642.00 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# பெரிய கலையம்புத்தூர்

**பெரியகலையம்புத்தூர்** (ஆங்கிலம்:Periya Kalayamputhur) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி வருவாய் வட்டத்தின், நாற்பத்தி மூன்றாவது எண் கொண்ட வருவாய் கிராமம் (கிராம எண்:43) ஆகும்.
# பெரிய கலையம்புத்தூர்

## அமைவிடம்

பழனியிலிருந்து உடுமலைப்பேட்டை (கொழுமம்-வழி) செல்லும் மாநில நெடுஞ்சாலையில் பழனியிலிருந்து தெற்கே சுமார் 8 கி.மீ.தூரத்தில் நெய்க்காரப்பட்டி வருவாய் கிராமத்தின் கிழக்கே அமைந்து உள்ளது. கடல் மட்டத்திலிருந்து 516 மீட்டர் உயரத்தில் உள்ளது. பெரிய கலையம்புத்தூர் கிராமத்திற்கு குடியிருப்புகளோ, மக்கள் தொகைக் கணக்கோ இல்லை.
# பெரிய கலையம்புத்தூர்

## முக்கிய பயிர்

இக்கிராமம் [பாலாறு-பொருந்தலாறு அணை]]யின் நீர்வள ஆதாரத்தின் ஒரு பகுதியைகொண்டு நெல், கரும்பு, தென்னை, பயிரிடப்படுகிறது.
# பெரிய கலையம்புத்தூர்

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# பெரிய கலையம்புத்தூர்

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 44 முடிய
- வருவாய்கிராமத்தின் பரப்பு : 106.20.50 ஹெக்டேர்- (262.44 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# விழுப்புரம் சந்திப்பு தொடருந்து நிலையம்

**விழுப்புரம் சந்திப்பு தொடருந்து நிலையம்** (Viluppuram railway station, நிலையக் குறியீடு:*VM*) இந்தியாவின், தமிழ்நாட்டின், விழுப்புரம் நகரில் அமைந்துள்ள முக்கிய தொடருந்து நிலையமாகும். இது தென்னக இரயில்வேயின் முக்கியமான தொடருந்து நிலையமாகும், தமிழ்நாட்டின் தலைநகரான சென்னையையும், தென்தமிழகத்தினையும் இணைக்கும் மிகமுக்கியமான இணைப்பு நிலையமாகத் திகழ்கிறது. இது தென்னக இரயில்வேயின் ஐந்து முக்கியமான தொடருந்து நிலையங்களுள் ஒன்றாகவும், ('A Grade') நிலையமாகவும் திகழ்கிறது.
# விழுப்புரம் சந்திப்பு தொடருந்து நிலையம்

## அமைவிடமும், அமைப்பும்

விழுப்புரம் சந்திப்பு தொடருந்து நிலையம் 20 ஏக்கரில் அமைந்துள்ளது. இங்கு ஆறு நடைமேடைகள் உள்ளன. 1 முதல் 3 தளங்கள் 600 மீட்டர் (2,000 அடி) நீளத்தையும், 4 முதல் 6 தளங்கள் தலா 550 மீட்டர் நீளத்தையும் கொண்டுள்ளன. இந்த ஆறு நடைமேடைகளையும் இரண்டு பாலங்கள் இணைக்கின்றன. இது கிழக்கு பாண்டி சாலை, கீழ்பெரும்பாக்கத்தில் அமைந்திருக்கிறது.  
விழுப்புரம் சந்திப்பு தொடருந்து நிலையத்திலிருந்து, விழுப்புரம் பழைய பேருந்து நிலையம் 1 கி.மீ. தொலைவிலும், புதிய பேருந்து நிலையம் 3 கி.மீ. தொலைவிலும் அமைந்துள்ளன. மேலும் 40 கிலோமீட்டர் தொலைவில் புதுச்சேரி வானூர்தி நிலையம் உள்ளது.
# விழுப்புரம் சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, விழுப்புரம் சந்திப்பு தொடருந்து நிலையத்தை புதுப்பிக்கும் பணிக்கு 23.5 கோடி ரூபாய் ஒதுக்கப்பட்டுள்ளது.
# விழுப்புரம் சந்திப்பு தொடருந்து நிலையம்

## இணைப்புகள்

விழுப்புரம் சந்திப்பு தொடருந்து நிலையத்திலிருந்து, 5 தொடருந்து இணைப்புகள் பிரிந்து செல்கின்றன.  
- மின்சாரமயமாக்கப்பட்ட இரட்டை அகல இரயில்பாதை இணைப்பு, சென்னை எழும்பூரை நோக்கிச் செல்கிறது.
- மின்சாரமயமாக்கப்பட்ட அகல இரயில்பாதை இணைப்பு, திருச்சியை நோக்கி விருத்தாச்சலம், அரியலூர் வழியே செல்கிறது. இது ஆரப்பாதை ("Chord line") என்றழைக்கப்படுகிறது.
- அகல இரயில்பாதை தொடருந்து இணைப்பு, திருச்சியை நோக்கி கடலூர், மயிலாடுதுறை, கும்பகோணம், தஞ்சாவூர் வழியே செல்கிறது. இது முதன்மை இணைப்புப் பாதை (Main line) என்றழைக்கப்படுகிறது.
- மின்சாரமயமாக்கப்பட்ட அகல இரயில்பாதை தொடருந்து இணைப்பு, திருவண்ணாமலை, ஆரணி, வேலூர் கண்டோன்மென்ட் வழியாக காட்பாடி வரை செல்கிறது.
- மின்சாரமயமாக்கப்பட்ட அகல இரயில்பாதை தொடருந்து இணைப்பு, பாண்டிச்சேரியை நோக்கிச் செல்கிறது.
# விழுப்புரம் சந்திப்பு தொடருந்து நிலையம்

## போக்குவரத்து

### பயணிகள் வண்டி விவரம்

| எண் | தொடருந்து எண்: | புறப்படுமிடம் | சேருமிடம் | தொடருந்து பெயர் | சேவை நாட்கள் |  |
| --- | --- | --- | --- | --- | --- | --- |
| 1. | 56881/56882 | காட்பாடி | விழுப்புரம் | பயணிகள் வண்டி | தினமும் |  |
| 2. | 56883/56884 | காட்பாடி | விழுப்புரம் | பயணிகள் வண்டி | தினமும் |  |
| 3. | 56885/56886 | காட்பாடி | விழுப்புரம் | பயணிகள் வண்டி | தினமும் |  |
| 4. | 56037/56038 | சென்னை எழும்பூர் | பாண்டிச்சேரி | பயணிகள் வண்டி | தினமும் |  |
| 5. | 56859/56860 | தாம்பரம் | விழுப்புரம் | பயணிகள் வண்டி | தினமும் |  |
| 6. | 56041/56042 | திருப்பதி | பாண்டிச்சேரி | பயணிகள் வண்டி | தினமும் |  |
| 7. | 56873/56874 | விழுப்புரம் | மயிலாடுதுறை | பயணிகள் வண்டி | தினமும் |  |
| 8. | 56875/56876 | விழுப்புரம் | மயிலாடுதுறை | பயணிகள் வண்டி | தினமும் |  |
| 9. | 56877/56878 | விழுப்புரம் | மயிலாடுதுறை | பயணிகள் வண்டி | தினமும் |  |
| 10. | 56705/56706 | விழுப்புரம் | மதுரை | பயணிகள் வண்டி | தினமும் |  |
| 11. | 56861/56862 | விழுப்புரம் | பாண்டிச்சேரி | பயணிகள் வண்டி | தினமும் |  |
| 12. | 56863/56864 | விழுப்புரம் | பாண்டிச்சேரி | பயணிகள் வண்டி | தினமும் |  |
| 13. | 56865/56866 | விழுப்புரம் | பாண்டிச்சேரி | பயணிகள் வண்டி | தினமும் | } |
# விழுப்புரம் சந்திப்பு தொடருந்து நிலையம்

## போக்குவரத்து

### குறிப்பு

பின்வரும் :  
- 22403/22404 புதுச்சேரி - புதுதில்லி அதிவிரைவு வண்டி (வாரமொருமுறை).
# விழுப்புரம் சந்திப்பு தொடருந்து நிலையம்

## விழுப்புரம் மாவட்டத்தில் உள்ள பிற தொடருந்து நிலையங்கள்

- கண்டம்பாக்கம் (KDMK)
- முண்டியம்பாக்கம் (MYP)
- வளவனூர் (VRA)
- சேர்ந்தனூர் (SJR)
- வெங்கடேசபுரம் (VKM)
- விக்கிரவாண்டி (VVN)
- திருவெண்ணெய்நல்லூர் (TNVL)
- மயிலம் (MTV)
- பரிக்கல் (PRKL)
- மாம்பழபட்டு (MMP)
- பேரணி (PEI)
- சின்னபாபுசமுத்திரம் (CBU)/ கண்டமங்கலம்
- உளுந்தூர்பேட்டை (ULU)
- ஓலக்கூர் (OLA)
- திண்டிவனம் (TMV)
# பழனி வருவாய் கோட்டம்

**பழனி வருவாய் கோட்டம்** தமிழ்நாட்டின் திண்டுக்கல் மாவட்டத்தில் உள்ள மூன்று வருவாய் கோட்டங்களில் ஒன்றாகும். இந்த கோட்டத்தின் தலைமையகமாக பழனி நகரம் உள்ளது. இந்த வருவாய் கோட்டத்தின் கீழ் மூன்று வருவாய் வட்டங்கள், 18 குறு(உள்)வட்டங்கள், உள்ளன. . இந்த வருவாய் கோட்டத்தின் கீழ் 182 வருவாய் கிராமங்கள் உள்ளது.
# பழனி வருவாய் கோட்டம்

## கோட்டத்தின் தகவல்கள்

- வருவாய் கோட்டத்தின் பரப்பு : 2,61,007.15.0 ஹெக்டேர்-(6,44,962.71 ஏக்கர்)
- வருவாய் கோட்டத்தின் நன்செய் பரப்பு : 11,938.28.0 ஹெக்டேர் (29,500.13 ஏக்கர்)
- வருவாய் கோட்டத்தின் புன்செய் பரப்பு : 1,84,063.72.0 ஹெக்டேர் (4,54,831.36 ஏக்கர்)
- வருவாய் கோட்டத்தின் நத்தம் (குடியிருப்பு) பரப்பு :7,752.05.5 ஹெக்டேர் (19,155.75 ஏக்கர்)
- வருவாய் கோட்டத்தின் புறம்போக்கு பரப்பு : 57,253.09.5 ஹெக்டேர் (1,41,475.48 ஏக்கர்)
- வருவாய் கிராமங்களின் எண்ணிக்கை : 182
- கிராம நிருவாக அலுவலர்களின் எண்ணிக்கை : 139
- வருவாய் கோட்டத்திலுள்ள ஊராட்சிகளின் எண்ணிக்கை : 144
# பழனி வருவாய் கோட்டம்

## கோட்டத்தின் மக்கள் தொகை

- வருவாய் கோட்டத்தின் மொத்த மக்கள் தொகை : 7,48,025
- ஆண்கள் : 3,82,309
- பெண்கள் : 3,65,716
# வருவாய் வட்டம்

**வருவாய் வட்டம்** அல்லது **தாலுகா** என்பது இந்தியாவின் மாவட்ட வருவாய்த் துறையின் ஒரு நிருவாகப் பிரிவு. மாவட்டத்தில் இருக்கும் சில குறிப்பிட்ட பகுதிகளை எல்லைகளாகக் கொண்டு நிர்வாக வசதிக்குத் தகுந்தபடி சில வட்டாட்சி அமைப்புகள் அமைக்கப்படுகிறது. இந்த அமைப்பு வருவாய் வட்டம் எனப்படுகிறது. இந்த வட்டாட்சியில் உள்வட்டங்களும், வருவாய்க் கிராமங்களும் இந்த அமைப்பின் கீழ் கொண்டு வரப்படுகின்றன. இந்த வட்டாட்சி அமைப்பின் தலைமை அலுவலராக வட்டாட்சியர் ஒருவரும் அவருக்கு உதவி புரிவதற்காகச் சில மண்டல துணை வட்டாட்சியர்களும், வருவாய் ஆய்வாளர்களும், எழுத்தர்களும், கிராம நிர்வாக அலுவலர்களும் ,அலுவலக உதவியாளர்களும் நியமிக்கப்படுகின்றனர். இதற்கான அலுவலகம் **வருவாய் வட்டாட்சியர் அலுவலகம் (Taluk Office) எனப்படுகிறது.**
# வருவாய் வட்டம்

## பணிகள்

- வருவாய் வட்ட அலுவலகங்களில் பொதுமக்கள் கோரும் சான்றிதழ்கள், கிராம நிர்வாக அலுவலர், வருவாய் ஆய்வாளர், துணை வட்டாட்சியர் ஆகியோரின் பரிந்துரைகளின்படி வட்டாட்சியர் வழங்குகிறார்.  
- வருவாய் வட்டத்தில் நடைபெற்ற ஏதாவது சம்பவத்தால் சட்டம் மற்றும் ஒழுங்கு பிரச்சனைகள் பாதிக்கப்படும் நிலையில் அதை விசாரிக்கவும், அமைதிப்படுத்தவும் வேண்டும்.  
- நில உடைமையாளர்களுக்கு உரிய பட்டா, சிட்டா, அடங்கல், நில ஆவணங்கள், அரசின் நலத்திட்ட உதவிகள் அனைத்தும் இவ்வலுவலகம் மூலமாக வழங்கப்படுகிறது.  
- மாவட்ட ஆட்சித் தலைவர், மற்றும் கோட்டாட்சியர் அறிவுறுத்தும் அனைத்துப் பணிகளும் இவ்வலுவகம் வாயிலாக மேற்கொள்ளப்படுகிறது.  
- தங்கள் வருவாய் வட்டப் பகுதியில் பொதுத்தேர்தலை நடத்திட தேர்தல் நடத்தும் அலுவலருக்கு உதவிட வேண்டும்.  
- ஆண்டிற்கு ஒரு ஜமாபந்தி நடத்தி வருவாய் கிராமங்களின் நில வரி வசூல் கணக்கு மற்றும் நன்செய்/ புன்செய் / புறம்போக்கு நிலம் / பஞ்சமி நிலம் அளவுகள் கணக்கிட வேண்டும்.  
- பேரிடரிடர் காலங்களில் பொதுமக்களுக்கு நிவாரண உதவி வழங்க வகை செய்ய வேண்டும்
# வருவாய் வட்டம்

## இதையும் பார்க்க

- வருவாய் கிராமம்
- குறுவட்டம் (பிர்கா)
- வருவாய் கோட்டம்
- மாவட்டம்
# ஜேம்சு எட்வார்டு கீலர்

** ஜேம்சு எட்வார்டு கீலர்** (*James Edward Keeler*, செப்டம்பர் 10, 1857 – ஆகத்து 12, 1900) ஓர் அமெரிக்க வானியலாளர்.
# ஜேம்சு எட்வார்டு கீலர்

## வாழ்க்கையும் தொழிலும்

கீலர் 1888 முதல் இலிக் வான்காணகத்தில் பணிபுரிந்தார். 1891இல் அலெகனி வான்காணகத்தில் இயக்குநராக அமர்ந்ததும் அங்கிருந்து விலகினார். பிறகு 1898இல் இலிக் வான்காணகத்துக்கு இயக்குநராக வந்தார். 1900க்குப் பிறகு நெடுநாட்கள் இல்லாமல் இதற்குள் இயற்கை எய்தினார். அலெகனி வான்காணகத்தில் உள்ள 31 அங்குல தொலைநோக்கி அடியில் அவரது உடல்நீறு ஒரு குடலையில் வைக்கப்பட்டுள்ளது.  
கீலர் ஜார்ஜ் ஃஏலுடன் இணைந்து வானியற்பியல் இதழைத் தொடங்கித் தொடர்ந்து நடத்தினார். அது இன்றும் மிகச் சிறந்த வானியல் இதழாக விளங்குகிறது.  
அவரது தந்தையார் எஃப். வில்லியம் ஆவார்; தாயார் அன்னா நீத்தன் கீலர். அவர் 1891இல் மணம்புரிந்தார். இவர்களுக்கு இரு குழந்தைகள்.
# ஜேம்சு எட்வார்டு கீலர்

## தகைமைகளும் பங்களிப்பும்

கீலருக்கு 1899இல் என்றி டிரேப்பர் பதக்கத்தை அமெரிக்கத் தேசிய அறிவியல் கல்விக்கழகம் தந்தது. இவர் 1900இல் பசிபிக் வானியல் கழகத்தின் தலைவராகத் தேர்ந்தெடுக்கப்பட்டார்.  
கீலரும் பிறரும் உடன்தொடர, 1880இல் அலெகனி வான்காணக இயக்குநர் சாமுவேல் பியர்பான்ட் இலாங்லே விட்னி மலையின் கொடுமுடிக்கு அறிவியல் தேட்டப்பணிக்காகச் சென்றார். இத்தேட்டத்தின் நோக்கம் சூரியக் கதிர்வீச்சு புவி வளிமண்டலத்தில் குத்துயரத்தைப் பொறுத்து எப்படி வேறுபட்டவிகிதத்தில் உட்கவரப்படுகிறது என, உயர், தாழ்மட்ட உட்கவர் மதிப்புகளை ஒப்பிட்டு, ஆய்தலே ஆகும். இந்தத் தேட்டத்தால் 14,240 அடி உயரத்தில் உள்ள விட்னி மலையின் ஒரு கொடுமுடி "கீலர் ஊசி" எனப் பெயரிடப்பட்டுள்ளது.  
சனிக் கோள் வளையங்களுக்கிடையில் உள்ள சந்து கீலர் சந்து எனவும் செவ்வாயில் உள்ள ஒரு மொத்தல் குழிவாய் கீலர் குழிவாய் எனவும் நிலாவில் உள்ள ஒரு குழிப்பள்ளம் கீலர் குழிப்பள்ளம் எனவும், ஒரு சிறுகோள் 2261 கீலர் எனவும் இவரது நினைவாகப் பெயரிடப்பட்டுள்ளன.
# மலேசிய துணைப் பிரதமர்

**மலேசியத் துணைப் பிரதமர்** (ஆங்கிலம்: *Deputy Prime Minister of Malaysia*, மலாய்: *Timbalan Perdana Menteri Malaysia*; ஜாவி: تيمبلن ڤردان منتري مليسي) என்பது மலேசியாவில் இரண்டாவது மிகப்பெரிய அரசியல் பதவியாகும். 1957-இல் உருவாக்கப்பட்ட இந்தப் பதவியில் இதுவரை 13 துணைப்பிரதமர்கள் பதவி வகித்துள்ளனர்.  
இந்தப் பதவியை முதல் பிரதமராக பதவி வகித்த துங்கு அப்துல் ரகுமான் உருவாக்கினார். இருப்பினும் சில அமைச்சரவைகள் துணைப் பிரதமரை நியமிப்பதைத் தவிர்த்து உள்ளன.
# மலேசிய துணைப் பிரதமர்

## பொது

சூலை 2021 முதல் ஆகஸ்டு 2021 வரை 13-ஆவது மலேசிய துணை பிரதமராக இஸ்மாயில் சப்ரி யாகோப் பணியாற்றினார். பிரதமராகப் பதவியேற்பதற்கு முன் 40 நாட்கள் மட்டுமே துணை பிரதமராக இருந்தார். வரலாற்றில் மிகக் குறுகிய காலம் துணைப் பிரதமராக இருந்தவர் என்றும் அறியப்படுகிறார்.
# மலேசிய துணைப் பிரதமர்

## அதிகாரப்பூர்வ இருப்பிடம்

துணைப் பிரதமரின் அதிகாரப்பூர்வ இருப்பிடம் புத்ராஜாயா; ஸ்ரீ சதாரியாவில் (*Sri Satria)* உள்ளது. முன்பு ஸ்ரீ தாமானில் இருந்தது.
# மலேசியாவில் உள்ள தூதரகங்களின் பட்டியல்

மலேசியாவில் உள்ள வெளிநாட்டுத் தூதரகங்களின் பட்டியல்; தற்போது தலைநகர் கோலாலம்பூரில் 98 தூதரகங்களும்; மற்றும் உயர்பேராளர் ஆணையங்களும் (*High Commissions*) உள்ளன. புதிய கூட்டாட்சி நிர்வாக மையமான புத்ராஜெயாவில் ஓர் உயர் ஆணையம் உள்ளது.  
சில நாடுகள், மற்ற தலைநகரங்களில் தங்களின் தூதர்களைக் கொண்டு செயல்படுகின்றன. இந்தப் பட்டியலில் அயல்நாட்டுக் கௌவரப் பேராளர் அலுவலகங்கள் (*Honorary Consulates*) சேர்க்கப்படவில்லை.
# மலேசியாவில் உள்ள தூதரகங்களின் பட்டியல்

## தூதரகங்கள்

### புத்ராஜெயாவில் உள்ள தூதரகங்கள்/உயர்பேராளர் ஆணையங்கள்

-
# மலேசியாவில் உள்ள தூதரகங்களின் பட்டியல்

## தூதரகங்கள்

### கோலாலம்பூரில் உள்ள பிரதிநிதி அலுவலகங்கள்

-
- (Delegation)
# மலேசியாவில் உள்ள தூதரகங்களின் பட்டியல்

## பேராளர் அலுவலகங்கள்

### கோத்தா கினபாலு

- (உயர் பேராளர் அலுவலகம்)
- (உயர் பேராளர் அலுவலகம்)
- (உயர் பேராளர் அலுவலகம்)
- (பேராளர் அலுவலகம்)
- (பேராளர் அலுவலகம்)
# மலேசியாவில் உள்ள தூதரகங்களின் பட்டியல்

## பேராளர் அலுவலகங்கள்

### ஜார்ஜ் டவுன்

- (உயர் பேராளர் அலுவலகம்)
- (உயர் பேராளர் அலுவலகம்)
- (உயர் பேராளர் அலுவலகம்)
- (உயர் பேராளர் அலுவலகம்)
# மலேசியாவில் உள்ள தூதரகங்களின் பட்டியல்

## பேராளர் அலுவலகங்கள்

### ஜொகூர் பாரு

- (உயர் பேராளர் அலுவலகம்)
- (உயர் பேராளர் அலுவலகம்)
# மலேசியாவில் உள்ள தூதரகங்களின் பட்டியல்

## பேராளர் அலுவலகங்கள்

### கோத்தா பாரு

-
# மலேசியாவில் உள்ள தூதரகங்களின் பட்டியல்

## பேராளர் அலுவலகங்கள்

### கூச்சிங்

- (உயர்பேராளர் அலுவலகம்)
- (உயர் பேராளர் அலுவலகம்)
- (உயர் பேராளர் அலுவலகம்)
# மலேசியாவில் உள்ள தூதரகங்களின் பட்டியல்

## பேராளர் அலுவலகங்கள்

### தாவாவ்

- (பேராளர் அலுவலகம்)
# மலேசியாவில் உள்ள தூதரகங்களின் பட்டியல்

## வேறு இடங்களில் மலேசியாவிற்கான தூதரகங்களைக் கொண்ட நாடுகள்

**தாய்லாந்து பாங்காக்கில் தூதரகங்களைக் கொண்ட நாடுகள்**  
-
-
-
-  
**சீனா பெய்ஜிங்கில் தூதரகங்களைக் கொண்ட நாடுகள்**  
-
-
-
-
-
-
-
-
-
-
-
-
-  
**இந்தோனேசியா ஜகார்த்தாவில் தூதரகங்களைக் கொண்ட நாடுகள்**  
-
-
-
-
-
-
-
-
-
-
-
-
-
-  
**இந்தியா புது தில்லியில் தூதரகங்களைக் கொண்ட நாடுகள்**  
-
-
-
-
-
-
-
-
-
-
-
-
-  
**சப்பான், தோக்கியோவில் தூதரகங்களைக் கொண்ட நாடுகள்**  
-
-
-
-
-
-
-
-
-
-
-  
**வேறு நகரங்களில் தூதரகங்களைக் கொண்ட நாடுகள்**  
- (சியோல்)
- (தாலின்)
- (ஹனோய்)
- (ரீகா)
- (சிங்கப்பூர்)
- (சியோல்)
- (வல்லெட்டா)
- (மணிலா)
- (ஹனோய்)
- (சான் மரீனோ)
- (விக்டோரியா)
- (கான்பரா)
- (சுவா (பிஜி))
- (போர்ட் விலா)
# மலேசியாவில் உள்ள தூதரகங்களின் பட்டியல்

## மூடப்பட்ட தூதரகங்கள்

| இடம் | அனுப்பிய நாடு | தூதரகத் தகுதி | மூடப்பட்ட ஆண்டு | குறிப்புகள் |
| --- | --- | --- | --- | --- |
| தூதரகம் | 2021 |  |  |  |
| தூதரகம் | 1982 |  |  |  |
| உயர் பேராளர் அலுவலகம் | 2020 |  |  |  |
| தூதரகம் | 2021 |  |  |  |
| உயர் பேராளர் அலுவலகம் | ? |  |  |  |
| தூதரகம் | 2012 |  |  |  |
| உயர் பேராளர் அலுவலகம் | 2019 |  |  |  |
# இருகுளோரோபுளோரோமீத்தேன்

**இருகுளோரோபுளோரோமீத்தேன்** (*dichlorofluoromethane*), **பிரியான் 21** (*Freon 21*) அல்லது **ஆர் 21** (*R 21*) என்பது ஒரு கலப்பு ஆலோமீத்தேன் சேர்மம் அல்லது ஐதரோகுளோரோபுளோரோகார்பன் ஆகும். இச்சேர்மம் நிறமற்றதாகவும் மணமற்றதாகவும் காணப்படுகிறது. 178.5&nbsp;°செ (451.7 கெ) வெப்பநிலை, மற்றும் 5.17 மெகாபாஸ்கல் (51.7 பார்) அழுத்தம் என்பது இதன் மாறுநிலைப் புள்ளி மதிப்பு ஆகும். 5 கெ முதல் 105 கெ வரையிலான வெப்பநிலையில் இது ஒருநிலையாக Pbca புறவெளித் தொகுதியில் இருக்கிறது.
# இருகுளோரோபுளோரோமீத்தேன்

## பயன்கள்

இருகுளோரோபுளோரோமீத்தேன் உந்துபொருளாகவும் குளிர்பதனூட்டியாகவும் பயன்படுத்தப்படுகிறது. ஓசோன் குறைக்கும் உள்ளாற்றல் காரணமாக விரைவில் இச்சேர்மம் வெளியேற்றப்படுகிறது. இதனுடைய ஓசோன் குறைக்கும் உள்ளாற்றல் மதிப்பு 0.04 ஆகும். இருகுளோரோபுளோரோமீத்தேன் உற்பத்தியும் பயன்பாடும் 2004 ஆம் ஆண்டு முதல் 1989 இல் இருந்த அளவைக்காட்டிலும் 15 சதவீதம் அளவிற்கு வெகுவாகக் குறைக்கப்பட்டு வருகிறது. 2015 ஆம் ஆண்டிற்குள் இதன் உற்பத்தியும் பயன்பாடும் முற்றிலுமாக நீக்கப்படும் என்பது மொண்ட்ரியால் உடன்படிக்கையாகும்.
# இல்டன் மெக்சிக்கோ சிட்டி ரெபோர்மா

**இல்டன் மெக்சிக்கோ சிட்டி ரெபோர்மா**என்பது மெக்சிகோ நகரத்தில் அமைந்துள்ள ஐந்து நட்சத்திர உணவகத்துடன் கூடிய தங்குவிடுதியாகும். இல்டன் விடுதிகளின் வரிசையில் ஒன்றான இது, அவ்னிடா யுவாரசுவின் மையப்பகுதியிலும், இடால்கோ மெட்ரோ நிலையத்தின் அருகாமையில் அமைந்துள்ளது.  
1985-ம்ஆண்டுஆரம்பிக்கப்பட்டஇவ்விடுதி,ஆரம்பகாலம்முதல்வியாபாரமக்களிடம்பிரபலமாகவேஉள்ளது.இவ்விடுதியில்457 படுக்கயறைகளும், மெக்சிகன் ஈட்டரி எல் கார்டெனல்உள்ளிட்ட பல உணவு விடுதிகளும் உள்ளது. இங்கு விக்கிமேனியா 2015 நடைபெற்றது குறிப்பிடத்தக்கது.
# விக்கிப்பீடியா:விக்கிமேனியா 2015

**விக்கிமேனியா 2015**, பதினொறாவது விக்கிமேனியா கருத்தரங்கமாகும். இது மெக்சிக்கோவில் உள்ள இல்டன் மெக்சிக்கோ சிட்டி ரெபோர்மாவில் சூலை 15 முதல் 19 வரை நடைபெற்றது.
# விக்கிப்பீடியா:விக்கிமேனியா 2015

## மெக்சிகோ

அதிகாரப்பூர்வமான ஏலம் டிசம்பர் 2013-ல் தொடங்கியது. தென் ஆப்ரிக்காவின் கேப் டவுன், டுனிசியாவின் மோனாஸ்டிர் நகரம் ஆகியவை ஏலமுறையில் பங்கேற்ற போதும், மெக்சிகோ நகரம் விக்கிமேனியா 2015-ஐ நடத்தும் என ஏப்ரல் 2014-ல் அறிவிக்கப்பட்டது.  
விக்கிமீடியா மெக்சிக்கோ நிறுவனம், பதினொறாவது விக்கிமேனியாவை 2015-இல் வெற்றிகரமாக நடத்தியது.
# விக்கிப்பீடியா:விக்கிமேனியா 2015

## இந்த ஆண்டின் விக்கிப்பீடியர் 2015

இந்த ஆண்டின் விக்கிப்பீடியருக்கான விருதுக்காக மொத்தம் ஆறு பெயர்கள் பரிந்துரைக்கப்பட்டன.
1. பாபுஜி - மலையாள விக்கி குழுமம்
1. சத்தீப் - பஞ்சாபி விக்கி குழுமம் ஆகியோர் இந்தியராவார்.
வெற்றி பெற்றவரின் பெயர், அவருடைய பாதுகாப்புக் காரணங்களுக்காகத் தெரிவிக்கப்படவில்லை.
# சிறுபான்மையினர் நலத்துறை அமைச்சகம் (இந்தியா)

**சிறுபான்மையினர் நலத்துறை அமைச்சகம் (இந்தியா)** அல்லது **சிறுபான்மையினர் விவகாரத் துறை அமைச்சகம்** (Ministry of Minority Affairs), இந்திய அரசால் 2006 ஆம் ஆண்டின் ஜனவரி 29 அன்று ஏற்படுத்தப்பட்ட அமைச்சகம் ஆகும். இந்த அமைச்சகமே சிறுபான்மை மக்களின் நலன்களை காக்கும் இந்திய அரசின் உச்சகட்ட அமைப்பாகும். இந்திய சிறுபான்மையினருள் இசுலாமியர், சீக்கியர், கிறித்தவர், பௌத்தர், பார்சி மற்றும் சமணர் ஆகியோரும் அடக்கம்
இதன் தற்போதைய மூத்த அமைச்சர் இசுமிருதி இரானி மற்றும் இணை அமைச்சர் ஜான் பர்லா ஆவார். மத்திய வக்ஃபு குழு இதன் கீழ் செயல்படுகிறது.
# சிறுபான்மையினர் நலத்துறை அமைச்சகம் (இந்தியா)

## முன்னாள் அமைச்சர்கள்

| 28 அக்டோபர் 2012 |
| --- |
# சிறுபான்மையினர் நலத்துறை அமைச்சகம் (இந்தியா)

## நிறுவனங்கள்

- அரசியலமைப்புக்கு உட்பட்ட மற்றும் சட்டபூர்வமான நிறுவனங்கள்
- மத்திய வக்பு வாரியம் (இந்தியா) (CWC)
- சிறுபான்மையினருக்கான தேசிய ஆணையம் (இந்தியா) (NCM)
- சிறுபான்மை மொழிகளுக்கான ஆணையாளர்  
- சுயநிதி அமைப்பு
- மௌலான ஆசாத் அறக்கட்டளை  
- பொதுத்துறை மற்றும் கூட்டுத்துறை நிறுவனங்கள்
- தேசிய சிறுபான்மையின மக்களின் வளர்ச்சி மற்றும் நிதிக் கழகம் (NMDFC)
# சிறுபான்மையினர் நலத்துறை அமைச்சகம் (இந்தியா)

## திட்டங்கள் மற்றும் உதவித்தொகைகள்

- **ஜியோ பார்சி** - பார்சிகளின் மக்கள் தொகைக் குறைவைக் கட்டுப்படுத்தும் திட்டம்
- **நய் ரோஷினி** - சிறுபான்மை சமூக பெண்களின் தலைமைத்துவம் மேம்பாடு திட்டம்  
- **நய் மன்சில்** - சிறுபான்மை சமூகங்களுக்கான ஒருங்கிணைந்த கல்வி மற்றும் வாழ்வாதார திட்டம்
- **நய் உடான்** - சிறுபான்மை சமூகங்களின் மாணவர்கள் முதல்நிலை போட்டி தேர்விகளில் வெற்றிப்பெறுவதற்கு ஊக்கப்படுத்தும் திட்டம்
- **சீக்கோ அவ்ர் கமோவ்** - சிறுபான்மையினரின் திறன் மேம்பாட்டுக்கான திட்டம்
- **ஹமரி தரோஹார்** - இந்திய கலாச்சாரத்தின் ஒட்டுமொத்த கருத்தின் கீழ் சிறுபான்மை சமூகங்களின் வளமான பாரம்பரியத்தை பாதுகாக்கும் திட்டம்
- **ப்ரி மெட்ரிக் உதவித்தொகை திட்டம்** - சிறுபான்மை சமூக மாணவர்களைல் 6 முதல் 10ஆம் வகுப்பு வரை படிக்கும் மாணவர்களுக்கான கல்வி உதவித்தொகை திட்டம்
- **போஸ்ட் மெட்ரிக் உதவித்தொகை திட்டம்** - சிறுபான்மை சமூக மாணவர்களில் பத்தாம் வகுப்பிற்கு மேற்பட்ட அனைத்து படிப்புகளும் வழங்கப்படும் கல்வி உதவித் தொகை திட்டம்
- சிறுபான்மை சமூகங்களைச் சேர்ந்த ஏழை மற்றும் திறமையான மாணவர்களுக்கு நிதி உதவித்தொகை திட்டம்
-
- சிறுபான்மை மாணவர்களுக்கான மௌலானா ஆசாத் தேசிய உதவித்தொகை திட்டம்
- **படோ பர்தேஷ்** - சிறுபான்மை சமூக மாணவர்களுக்கான வெளிநாட்டுப் படிப்புகளுக்கான கல்விக் கடன்களுக்கான வட்டி மானியத் திட்டம்
# சிறுபான்மையினர் நலத்துறை அமைச்சகம் (இந்தியா)

## இதனையும் காண்க

- மத்திய வக்ஃபு குழு
- இந்திய அரசின் அமைச்சகங்கள்
# பேரிஜம் ஏரி

**பேரிஜம் ஏரி** (Berijam Lake), தமிழ்நாட்டின், கொடைக்கானல், மோயர்முனைப் பகுதியிலிருந்து 18 கி.மீட்டர் தூரத்தில் அமைந்துள்ளது. 24 கிலோ மீட்டர் சுற்றளவு கொண்ட பேரிஜம் ஏரியின் தண்ணீர், தேனி மாவட்டம், பெரியகுளம் மக்களின் குடிநீராகப் பயன்படுகிறது. பேரிஜம் ஏரி ஆசியாவிலேயே மிகப்பெரிய நன்னீர் ஏரியில் 2ஆவது இடத்தை பெற்றுள்ளது. பேரிஜம் செல்லும் வழியில் உள்ள *மதிக்கெட்டான் சோலை*யில், வனத்துறையின் அனுமதியுடன் மலையேறும் பயிற்சி அளிக்கப்படுகிறது. இப்பகுதி அதிகமான மூலிகைச் செடிகளும், சிறுத்தை, செந்நாய், காட்டு மாடு, மலைப் பன்றி, மான், காட்டுக் கோழி போன்ற காட்டு உயிரினங்களும் கொண்டது.
# பேரிஜம் ஏரி

## போக்குவரத்து வசதிகள்

கொடைக்கானல், மோயர் பாயிண்டிலிருந்து பாம்பார்புரம் கூட்டு வன மேலாண்மை குழு சார்பில் சுற்றுலா பேருந்து இயக்கப்படுகிறது.
தனியார் வாகனங்களுக்கு, கொடைக்கானல் வன அலுவலகத்தில் செவ்வாய்க்கிழமை தவிர அனைத்து நாள்களிலும் காலை 8.30 முதல் 9 மணி வரை முப்பது நிமிடங்கள் மட்டும் அனுமதி வழங்கப்படுகிறது.
# பேரிஜம் ஏரி

## இதனையும் காண்க

- கொடைக்கானல் ஏரி
# திற நூலகம்

**திறந்த வெளி நூலகம்** (*Open Library*) என்பது "பதிப்பிக்கப்பட்ட ஒவ்வொரு நூலுக்கும் ஒவ்வொரு வலைப்பக்கத்தை" உருவாக்கும் நோக்குடன் செயல்படும் இணையத் திட்டம் ஆகும். இதனை ஏரன் சுவோற்சு, புரூசுட்டர் கேல் மற்றும் பலர் தொடங்கினர். இது ஒரு இணைய ஆவணகத் திட்டம் ஆகும். இத்திட்டத்துக்கான ஒரு பகுதி நிதியை கலிப்போர்னியா அரசு நூலகமும் கேல்/ஆசுட்டின் அறக்கட்டளையும் வழங்கியுள்ளன.  
இத்திட்டம் பல்வேறு பொதுக்கள நூல்களையும் தற்போது அச்சில் இல்லாத நூல்களையும் இணையத்தில் படிக்கும் வசதியைத் தருகிறது.
# பல்மினிக் அமிலம்

**பல்மினிக் அமிலம்** (Fulminic acid ) என்பது HCNO என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். எட்வார்டு சார்லசு ஓவார்டு என்பவர் 1800 ஆம் ஆண்டில் இதனுடைய முதலாவது வெள்ளி உப்பைக் கண்டறிந்தார். பின்னர் 1824 ஆம் ஆண்டில் வோன் இலைபிக் இதைப்பற்றிய ஆய்வுகளை மேற்கொண்டார். கரிம வேதியியல் அமிலமான பல்மினிக் அமிலம் சமசயனிக் அமிலத்தினுடைய ஒரு மாற்றியன் ஆகும். ஓராண்டிற்குப் பின்னர் இதனுடைய வெள்ளி உப்பை பிரெடரிக் வோலர் கண்டறிந்தார். 1966 ஆம் ஆண்டில்தான் தனி பல்மினிக் அமிலம் தனித்துப் பிரிக்கப்பட்டது.  
பல்மினிக் அமிலமும் இதனுடைய பல்மினேட்டு உப்புகளும், உதாரணமாக பாதரச பல்மினேட்டு மிகவும் அபாயகரமான சேர்மங்களாகும். பெரும்பாலும் மற்ற வெடிபொருட்களை வெடிக்கத் தூண்டும் தொடக்கநிலை வெடிபொருள்களாக இவை பயன்படுத்தப்படுகின்றன. பல்மினிக் அமிலத்தின் ஆவியும் மிகுந்த நச்சுத்தன்மை மிக்கது ஆகும்.
# ஸ்டெயினர் நீள்வட்டம்

கள் மூன்றும் சந்திக்கும் புள்ளியான நடுக்கோட்டுச் சந்தி, இந்நீள்வட்டத்தின் மையமாக உள்ளது.]]
வடிவவியலில் ஒரு முக்கோணத்தின் **ஸ்டெயினர் நீள்வட்டம்** அல்லது **ஸ்டெயினர் சுற்றுநீள்வட்டம்** (*Steiner ellipse*, *Steiner circumellipse*) என்பது அம்முக்கோணத்தின் உச்சிப்புள்ளிகள் வழியே வரையப்படும் தனித்த நீள்வட்டமாகும். இது முக்கோணத்தின் வெளிப்புறத்தில் அமைகிறது. இந்நீள்வட்டம் ஒரு சுற்றுக்கூம்புவெட்டாகும். இதன் மையம் முக்கோணத்தின் நடுக்கோட்டுச்சந்தியுடன் ஒன்றுபடும். ஒரு முக்கோணத்தின் சுற்றுவட்டமும் அம்முக்கோணத்திற்கு ஒரு சுற்றுக்கூம்பு வெட்டாகும். ஆனால் சமபக்க முக்கோணம் தவிர்த்த பிற முக்கோணங்களுக்கு சுற்றுவட்டத்தின் மையம் முக்கோணத்தின் நடுக்கோட்டுச்சந்தியில் அமைவதில்லை.  
ஸ்டெயினர் நீள்வட்டத்தின் பரப்பளவு முக்கோணத்தின் பரப்பளவைப்போல <math>\frac{4 \pi}{3\sqrt{3}},</math> மடங்காகும். எனவே ஸ்டெயினர் நீள்வட்டத்தின் பரப்பளவு ஸ்டெயினர் உள்நீள்வட்டத்தின் பரப்பளவைப்போல நான்கு மடங்காக உள்ளது. முக்கோணத்தின் சுற்றுநீள்வட்டங்களிலேயே ஸ்டெயினர் நீள்வட்டம்தான் குறைந்தபட்ச பரப்பளவு கொண்டதாகும்.
# ஸ்டெயினர் நீள்வட்டம்

## முந்நேரியல் சமன்பாடு

ஸ்டெயினர் நீள்வட்டத்தின் முந்நேரியல் சமன்பாடு:  
:<math>bcyz+cazx+abxy=0</math> *a, b, c* -முக்கோணத்தின் பக்க நீளங்கள்.
# ஸ்டெயினர் நீள்வட்டம்

## அச்சுக்களும் குவியங்களும்

ஸ்டெயினர் நீள்வட்டத்தின் அரைநெட்டச்சு, அரைச்சிற்றச்சு நீளங்கள்:  
:<math>\frac{1}{3}\sqrt{a^2+b^2+c^2 \pm 2Z},</math>  
ஸ்டெயினர் நீள்வட்டத்தின் குவிய நீளம்:  
:<math>\frac{2}{3}\sqrt{Z}</math>  
இதில், <math>Z=\sqrt{a^4+b^4+c^4-a^2b^2-b^2c^2-c^2a^2}.</math>  
இந்நீள்வட்டத்தின் குவியங்கள் ”பைக்கார்ட் புள்ளிகள்” (*Bickart points*) என அழைக்கப்படுகின்றன.
# விவசாயத் துறை அமைச்சகம் (இந்தியா)

**விவசாயத் துறை அமைச்சகம் ** அல்லது **வேளாண்மைத் துறை அமைச்சகம்** (*Ministry of Agriculture,India*) இந்திய அரசின் அமைச்சகங்களில் ஒன்றாகும். இதன் நடப்பு மூத்த அமைச்சர் நரேந்திர சிங் தோமர் மற்றும் இணை அமைச்சர்கள் கே. சோபா மற்றும் கைலாஷ் சௌத்ரி ஆவர்.  
இந்தியாவின் விவசாய வளர்ச்சி மற்றும் மேம்பாட்டிற்கு இன்றியமையாத விதிமுறைகள், ஒழுங்குமுறைகள் மற்றும் சட்டதிட்டங்கள் வடிவமைப்பது இந்த அமைச்சின் பொறுப்பு. இந்த அமைச்சகத்தின் மூன்று முக்கிய நோக்கங்கள் விவசாயம், உணவு உற்பத்தி மற்றும் பதனம் செய்தல், கூட்டுறவு ஆகியன ஆகும்.  
இந்தியாவின் முக்கிய வாழ்வாதரம் விவசாயத்தினை அடிப்படையாக கொண்டுள்ளது. 2009-10ல் இந்தியாவின் 52.1% மக்கள் நேரடியாகவோ அல்லது மறைமுகமாகவோ விவசாயத்தினையே சார்ந்துள்ளனர். விவசாயமே தொழிற்சாலைகளுக்குத் தேவையான மூலப்பொருள்களை வழங்கவும் செய்கின்றது. இந்தியாவில் வேளாண்மை என்பது அதிகரித்துவரும் மக்கள்தொகைக்கு தகுந்தவாறு உணவு உற்பத்தியை அதிகரித்து விளைபொருள் தட்டுப்பாட்டினைக் கட்டுப்படுத்துவதாகும்.
# விவசாயத் துறை அமைச்சகம் (இந்தியா)

## வரலாறு

1871 சூன்-ல் வருவாய், விவசாயம் மற்றும் வர்த்தக இலாகா உருவாக்கப்பட்டது. இது இந்தியாவின் விவசாயம் சம்பந்தப்பட்ட விவகாரங்களை கையாண்டது. அதற்கு முன்னர் விவசாய விவகாரங்கள் உள்துறை அமைச்சகத்தின் கட்டுப்பாட்டின் கீழ் இருந்துவந்தது.  
விடுதலைக்குப் பின்னரும் இந்த அமைச்சகம் காலச் சூழ்நிலைகளுக்கேற்ப பல்வேறு மாறுபாடுகளை சந்த்தித்தவண்ணம் உள்ளது. ஊரக வளர்ச்சித் துறை, இராசயனத் துறை அமைச்சகம், சுற்றுச்சுழல் மற்றும் வன அமைச்சகம், உணவு பதப்படுத்தும் துறை அமைச்சம் எனப் பல்வேறு அமைச்சகங்கள் விவசாயத் துறையிலிருந்து பிரிக்கப்பட்டது.
# விவசாயத் துறை அமைச்சகம் (இந்தியா)

## புள்ளிவிவரம் & அறிக்கை

விவசாயத் துறை அமைச்சகம் ஒவ்வொரு ஆண்டும் "விவசாயத்துறையின் புள்ளிவிவரங்கள் ஒரு பார்வை " என்ற ஆண்டறிக்கையை சமர்ப்பிக்கின்றது. இது இந்தியாவின் பகுதிவாரியாகாவும், பயிர்களின்வாரியாகவும் விவசாயம் சம்பந்தப்பட்ட விவரங்களையும், கிராமப்புற பொருளாதாரக் காரணிகளான கடன் போன்றவற்றையும் தெளிவாகக் கூறுகின்றது.
# விவசாயத் துறை அமைச்சகம் (இந்தியா)

## அமைப்பும் துறைகளும்

விவசாயத் துறை அமைச்சகம் மூன்று முக்கிய துறைகளைக் கொண்டுள்ளது.  
- வேளாண்மை மற்றும் கூட்டுறவுத் துறை  
விவசாயிகளின் கூட்டுறவு திட்டங்களை மேற்கொள்வது போன்ற பணிகளை மேற்கொள்கிறது. இத்துறையானது விவசாயப் பணி முறை (Agriculture MMP) திட்டம் மூலம் விவசாய இ-ஆளுமை திட்டங்களை மேற்கொள்கிறது.  
- விவசாய ஆராய்ச்சி மற்றும் கல்வித்துறை  
இது விவசாய அடிப்படை மற்றும் செயல்ஆராய்ச்சி, தொழில்நுட்ப அபிவிருத்தி மற்றும் நாடு முழுவதுமுள்ள பல்வேறு விவசாய நிறுவனங்களை இணைக்கிறது. கூடுதலாக இதுவே இந்திய விவசாய ஆராய்ச்சி மன்றத்தை (ICAR) நிர்வகிக்கிறது.  
- கால்நடை, பால் மற்றும் மீன்வளத்துறை  
இதன் முக்கிய பொறுப்பு கால்நடைகள், மீன்களின் உற்பத்தியைப் பெருக்குவதாகும்.  
மூன்று இலாகாக்களின் செயலகங்களும் விவசாய அமைச்சகத்திலேயே செயல்படுகின்றன.
# விவசாயத் துறை அமைச்சகம் (இந்தியா)

## மேலும் பார்க்க

- வேளாண்மைத்துறை அமைச்சர் (இந்தியா)
- இந்தியாவில் வேளாண்மைக் காப்பீடு
- இந்திய அரசு அமைச்சகங்களின் பட்டியல்
# ஸ்டெயினர்-லெமசு தேற்றம்

**ஸ்டெயினர்-லெமசு தேற்றம்** (*Steiner–Lehmus theorem*), ஜெர்மானியக் கணிதவியலாளர் சி. எல். லெமசால் உருவாக்கப்பட்டு சுவிட்சர்லாந்தின் கணிதவியலாளர் யாக்கோபு ஸ்டெயினரால் நிறுவப்பட்ட எளிய வடிவவியல் தேற்றமாகும்.
;தேற்றத்தின் கூற்று:
: *இரண்டு சமநீளமுள்ள கோண இருசமவெட்டிகளைக் கொண்ட ஒவ்வொரு முக்கோணமும் ஒரு இருசமபக்க முக்கோணம் ஆகும்*.  
1840 இல், இத்தேற்றதிற்கு வடிவவியல் நிறுவலை அளிக்குமாறு சி. எல். லெமசு, பிரஞ்சுக் கணிதவியலாளர் சி. இசுட்டோர்முக்கு (Jacques Charles François Sturm) எழுதிய கடிதத்தில் தான் இத்தேற்றம் முதன்முதலாக குறிப்பிடப்பட்டுள்ளது. இசுட்டோர்ம் அதனைப் பிற கணிதவியலாளர்களிடம் தெரிவித்தார். இத்தேற்றத்துக்கான நிறுவலை முதலில் அளித்தவர் ஸ்டெயினராவார். இத்தேற்றம் குறித்த பல கட்டுரைகள் வெளியானதைத் தொடர்ந்து, தேற்றம் வடிவவியலில் பரவலானது.
# ஸ்டெயினர்-லெமசு தேற்றம்

## நிறுவல்

இசுட்டூவர்ட்டின் தேற்றத்தின்படி
:<math>b^2m + c^2n = a(d^2 + mn)\,</math> --------(1)
இதில் *d* என்பது முக்கோணத்தின் ஒரு விழுகோட்டின் நீளம்.  
மேலுள்ள சமன்பாட்டிலிருந்து *d* இன் மதிப்பு:
:<math>d^2 = \frac{b^2m + c^2n -amn}{a}</math>  
இந்த விழுகோடு ஒரு கோண இருசமவெட்டி எனில் கோண இருசமவெட்டித் தேற்றப்படி,
:<math>\frac{n}{m} = \frac{b}{c} </math>
:<math>\frac{n}{n+m} = \frac{b}{b+c} </math>
:<math>\frac{n}{a} = \frac{b}{b+c} </math>
:<math>n = \frac{ab}{b+c} </math>
இதேபோல:
:<math>m = \frac{ca}{b+c} </math>  
சமன்பாடு (1) இல் *m*, *n* மதிப்புகளைப் பதிலிட கோண இருசமவெட்டியின் நீளம்:
:<math>d^2 = \frac{b^2\frac{ca}{b+c} + c^2\frac{ab}{b+c} -a\frac{ca}{b+c}\frac{ab}{b+c}}{a}</math>
:<math>d^2 = bc(1 - \frac{a^2}{(b+c)^2})</math>  
இதேபோல மற்றொரு கோண இருசமவெட்டியின் நீளம்:
:<math>d^2 = ca(1 - \frac{b^2}{(c+a)^2})</math>  
கோண இருசமவெட்டிகளின் நீளங்கள் சமம் எனில்:
:<math> bc(1 - \frac{a^2}{(b+c)^2}) = ca(1 - \frac{b^2}{(c+a)^2})</math>
:<math>b(1 - \frac{a^2}{(b+c)^2}) = a(1 - \frac{b^2}{(c+a)^2}) </math>
:<math>b[(b+c)^2 - a^2] = a[(c+a)^2 - b^2] </math>
:<math>b(b+c+a)(b+c-a) -a(c+a+b)(c+a-b) = 0</math>
:<math>(a+b+c)[(b^2+bc-ab) - (ac+a^2-ab)] = 0 </math>
:<math>(a-b) (a+b+c)^2 = 0 </math>
:<math>(a+b+c)^2 \not = 0 </math> என்பதால்,
:<math>(a-b) = 0 </math>
:<math>a = b </math>  
எனவே ஒரு முக்கோணத்தின் இரண்டு கோண இருசமவெட்டிகளின் நீளங்கள் சமமாக இருந்தால் அம்முக்கோணம் இருசமபக்க முக்கோணமாகும் என நிறுவப்பட்டது.
# பிரீட்ரிக் வில்கெல்ம் அர்கெலாந்தர்

**பிரீட்ரிக் வில்கெல்ம் ஆகத்து அர்கிலாந்தர்** (*Friedrich Wilhelm August Argelander*, 22 மார்ச் 1799 – 17 பிப்ரவரி 1875) ஒரு செருமானிய வானியலாளர். இவர் விண்மீன்களின் பொலிவுகளையும் இருப்புகளையும் தொலைவுகளையும் தீர்மானித்து அதனால் பெயர்பெற்றவர்.
# பிரீட்ரிக் வில்கெல்ம் அர்கெலாந்தர்

## தகைமைகளும் விருதுகளும்

- இவர் 1846 இல் அறிவியலுக்கான சுவீடிய அரசுகல்விக்கழகத்தின் அயல்நட்டு உறுப்பினராகத் தேர்வு செய்யப்பட்டார்.
- இவர்1855 இல் கலை, அறிவியலுக்கான அமெரிக்க்க் கல்விக்கழகத்தின் அயல்நாட்டு உறுப்பினராகத் தேர்வு செய்யப்பட்டார்.
- இவர் 1863 இல் அரசு வானியல் கழகத்தின் பொற்பதக்கத்தைப் பெற்றுள்ளார்.
- பான் பல்கலைக்கழகத்தின் மூன்று வானியல் நிறுவனங்கள் ஒருங்கிணைக்கப்பட்டு 2006 இல் அர்கேலாந்தர் வானியல் நிறுவனம் எனப் பெயரிடப்பட்டுள்ளது.
- நிலாவில் உள்ல ஒரு குழிப்பள்ளம் அர்கேலாந்தர் குழிப்பள்லம் எனவும் சிறுகோள் ஒன்று 1551அர்கேலாந்தர் எனவும் இவர் பெயரால் அழைக்கப்படுகின்றன.
# உலகத் தாய்ப்பாலூட்டல் வாரம்

**உலகத் தாய்ப்பாலூட்டல் வாரம்** (*World Breastfeeding Week*, WBW) தாய்ப்பாலின் முக்கியத்துவத்தை உணர்த்தும் வகையில் ஆண்டுதோறும் ஆகத்து 1 முதல் ஆகத்து 7 வரை 120 இற்கும் மேற்பட்ட நாடுகளில் கொண்டாடப்படுகிறது. 2010 ஆம் ஆண்டில் 79 நாடுகளில் 488 அமைப்புகள், 406,620 தனியார்கள் கலந்துகொண்ட 540 நிகழ்வுகள் இடம்பெற்றுள்ளன.  
தாய்ப்பாலூட்டலுக்கான உலகக் கூட்டமைப்பு, உலக சுகாதார அமைப்பு, ஐக்கிய நாடுகளின் சிறுவர் நிதியம் ஆகிய நிறுவனங்களின் உதவியுடன், தாய்ப்பாலூட்டலை ஊக்குவிக்கும் முகமாக 1991 ஆம் ஆண்டு முதல் இவ்வாரம் கொண்டாடப்பட்டு வருகிறது.
# நிதி அமைச்சகம் (இந்தியா)

**நிதி அமைச்சகம்** (Ministry of Finance) என்பது நாட்டின் நிதி விவகாரங்களைக் கவனிக்கும் இந்திய அரசின் அமைச்சகங்களுள் ஒன்றாகும். இது இந்தியாவின் முக்கிய அமைச்சகங்களுள் ஒன்று. இதன் தலைவர் நிதியமைச்சர் எனப்படுவார். இந்த அமைச்சகத்தின் பணியானது, வரி, நிதித் துறை சார்ந்த சட்டங்கள், பங்கு சந்தை, வருடாந்திர வரவு-செலவு திட்ட மதிப்பீடு, தேசிய மற்றும் மாநில அரசு நிதி மற்றும் நிதி நிறுவனங்களை கட்டுப்படுத்துவதாகும். இந்த அமைச்சகத்தின் கீழ் செயல்படும் வருவாய்த் துறையின் நேரடிக் கட்டுப்பாட்டில் மத்திய நேரடி வரிகள் வாரியம் மற்றும் மத்திய மறைமுக வரிகள் மற்றும் சுங்க வாரியம் செயல்படுகிறது. மேலும் நிதி சார்ந்த புலனாய்வு, விசாரணை, சட்ட அமலாக்கம் செய்வதற்கு வருமான வரி விசாரணை தலைமை இயக்குநரகம், மத்திய பொருளாதார புலனாய்வு பணியகம் மற்றும் அமலாக்க இயக்குநரகம் செயல்படுகிறது. மேலும் வரிகள் தொடர்பான பிணக்குகளை தீர்வுக்கு மேல்முறையீட்டு தீர்ப்பாயங்கள் செயல்படுகிறது.  
நிதியமைச்சகத்தின் நிர்வாகத்தின் கீழ் குடியியல் பணிகளின் உட்பிரிவுகளான (இந்திய ஆட்சிப் பணி, இந்திய வருவாய்ப் பணி (Indian Revenue Service), இந்திய பொருளாதாரப் பணி (Indian Economic Service , இந்திய செலவு கணக்குகள் சேவை (Indian Cost Accounts Service) மற்றும் இந்தியன் சிவில் கணக்குகள் பணி (Indian Civil Accounts Service) உட்பட) வருகின்றது.
# நிதி அமைச்சகம் (இந்தியா)

## வரலாறு

விடுதலைப் பெற்ற இந்தியாவின் முதல் நிதியமைச்சர் ஆர். கே. சண்முகம் செட்டியார் ஆவார். இவர் 1947 நவம்பர் 26 அன்று விடுதலை இந்தியாவின் முதல் நிதி நிலை அறிக்கையை சமர்பித்தார்.
# நிதி அமைச்சகம் (இந்தியா)

## நிர்வாக அமைப்பு

நிதி அமைச்சகம் ஐந்து பிரிவுகளை கொண்டது.
- வருவாய்த் துறை
- பொருளாதார விவகாரங்கள் துறை (Department of Economic Affairs)
- செலவு துறை (Department of Expenditure)
- நிதி சேவைகள் துறை (Department of Financial Services)
- பங்கு விற்பனைத் துறை (Department of Disinvestment)
# நிதி அமைச்சகம் (இந்தியா)

## வரிகள் தொடர்பான அமைப்புகள்

- மத்திய நேரடி வரிகள் வாரியம்
- மத்திய மறைமுக வரிகள் மற்றும் சுங்க வாரியம்
# நிதி அமைச்சகம் (இந்தியா)

## சட்ட அமலாக்க அமைப்புகள்

நிதி அமைச்சகத்தின் கீழ் இயங்கும் சட்ட அமலாக்க அமைப்புகள் பின்வருமாறு:
1. வருமான வரி விசாரணை தலைமை இயக்குநரகம்
1. அமலாக்க இயக்குநரகம்
1. வருவாய் புலனாய்வு இயக்குநரகம்
1. மத்திய பொருளாதார புலனாய்வு பணியகம்
1. சரக்கு சேவை வரி புலனாய்வு தலைமை இயக்குநரகம்
# நிதி அமைச்சகம் (இந்தியா)

## மேலும் பார்க்க

- இந்தியாவின் நிதியமைச்சர்கள்
- இந்திய அரசு அமைச்சகங்களின் பட்டியல்
# மை லவ் ஃப்ரம் த ஸ்டார்

**மை லவ் ஃப்ரம் த ஸ்டார்** (*My Love from the Star*) என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை ஜாங் டே யூ மற்றும் லீ டாங்-யோன் என்பவர்கள் இயக்கியுள்ளார்கள். இந்த தொடரில் கதாநாயகியாக ஜூன் ஜி-ஹியான் மற்றும் கதாநாயகனாக கிம் சூகியுன் நடித்துள்ளனர். இவர்களுடன் பார்க் ஹே-ஜீன் மற்றும் யூ இன்-நா உள்ளிட்ட பலர் நடித்துள்ளனர்.
# மை லவ் ஃப்ரம் த ஸ்டார்

## தமிழில்

இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 30 ஜூலை 2015ஆம் ஆண்டு முதல் திங்கள் முதல் வெள்ளி வரை தினமும் இரவு 7:30 மணிக்கு புதுயுகம் தொலைக்காட்சியில் ஒளிபரப்பாகவுள்ளது.
# மை லவ் ஃப்ரம் த ஸ்டார்

## கதைச்சுருக்கம்

இந்தத் தொடர் 400 வருடங்களாக பூமியில் வசிக்கும் வேற்றுகிரகவாசிக்கும் புகழ்பெற்ற 18 வயசு நடிகைக்கும் ஏற்படும் புதுமையான காதலை விபரிக்கின்றது.
# மை லவ் ஃப்ரம் த ஸ்டார்

## நடிகர்கள்

- கிம் சூ-ஹியான்
- கிம் சூகியுன்
- பார்க் ஹே-ஜீன்
- யூ இன்-நா
# மை லவ் ஃப்ரம் த ஸ்டார்

## சர்வதேச அளவில் ஒளிபரப்பு

**Hangmeas HD TV**  
| தமிழ்நாடு | புதுயுகம் தொலைக்காட்சி |
| --- | --- |
| சிரச தொலைக்காட்சி |  |
| விவா பிளாட்டினா |  |
| ஐபோரியா டிவி |  |
| வார் டிவி |  |
| NTK |  |
# கொடைக்கானல் ஏரி

**கொடைக்கானல் ஏரி** (Kodaikanal Lake), தமிழ்நாட்டின் திண்டுக்கல் மாவட்டத்தில், மேற்கு தொடர்ச்சி மலையில், கொடைக்கானல் நகரத்தின் மையத்தில் 24 ஹெக்டரில் அமைந்த செயற்கை ஏரியாகும்.
1863இல் மதுரை மாவட்ட ஆட்சியாளராக இருந்த ஆங்கிலேயேர் சர் ஹென்றி லெவிங்கெ என்பவர் கொடைக்கானல் ஏரி நிறுவ காரணமானவர்.  
கொடைக்கானல் ஏரி படகு சவாரி செல்ல விரும்பும் சுற்றுலாப் பயணிகளை கவரக்கூடிய இடமாகும். மிதிவண்டிப் பயிற்சியாளர்கள் மற்றும் குதிரை ஏற்றப் பயிற்சியாளர்களுக்கு கொடைக்கானல் ஏரியின் சுற்றுச்சாலைகள் சிறப்பிடமாக உள்ளது. தற்போது ஏரியின் நீர் மிகவும் மாசு அடைந்திருப்பதாக சுற்றுச்சூழல் அறிவியலாளர்கள் கூறுகின்றனர்.
# கொடைக்கானல் ஏரி

## போக்குவரத்து வசதிகள்

சென்னையிலிருந்து மதுரை வழியாக செல்லும் அனைத்து தொடருந்துகளும் கொடை ரோடு சந்திப்பில் நின்று செல்லும். கொடை ரோட்டிலிருந்து 80 கிலோ மீட்டர் தொலைவில் அமைந்த கொடைக்கானல் செல்ல மகிழுந்து வசதிகள் உண்டு. மதுரை, திண்டுக்கல், தேனி, வத்தலகுண்டு, திருச்சி மற்றும் பழனியிலிருந்து பேருந்து வசதிகள் உள்ளது.
# கொடைக்கானல் ஏரி

## இதனையும் காண்க

- பேரிஜம் ஏரி
# சற்குணம்

**சற்குணம்** தமிழ்த் திரைப்பட இயக்குநர் ஆவார். விமல், ஓவியா நடித்த களவாணி திரைப்படம் இவரது முதல் திரைப்படமாகும். வாகை சூட வா, நையாண்டி முதலான திரைப்படங்களை இயக்கியுள்ளார். தற்போது அதர்வா நடிக்கும் சண்டி வீரன் திரைப்படத்தை இயக்கி வருகிறார். *சற்குணம் சினிமாஸ்* என்ற பெயரில் திரைப்படத் தயாரிப்பு நிறுவனத்தையும் நடத்தி வருகிறார்.
# சற்குணம்

## திரை வாழ்க்கை

2009 ஆவது ஆண்டில் விமல், ஓவியா நடிப்பில் வெளியான, காதல் மற்றும் நகைச்சுவைத் திரைப்படமான களவாணி திரைப்படம் இவரது முதல் திரைப்படமாகும்.இத்திரைப்படம் ஒரு வெற்றித் திரைப்படமாக அமைந்தது. 2011 ஆவது ஆண்டில் வெளியான வாகை சூட வா திரைப்படம் இவரது இரண்டாவது திரைப்படமாகும். இப்படத்தில், களவாணி திரைப்படத்தில் கதாநாயகனாக நடித்த விமல் கதாநாயகனாக நடித்திருந்தார். இத்திரைப்படத்திற்கு சிறந்த தமிழ்த் திரைப்படத்துக்கான தேசிய விருது கிடைத்தது. வாகை சூட வா திரைப்படம் இவரது கனவுத் திரைப்படம் என்கிறார் இயக்குநர் சற்குணம். அதற்குப் பிறகு இவர் நகைச்சுவை கலந்த காதல் திரைப்படமான *நையாண்டி* திரைப்படத்தை இயக்கினார். இத்திரைப்படத்தில் தனுஷ், நஸ்ரியா ஆகியோர் முக்கிய கதாபாத்திரங்களில் நடித்திருந்தனர். அதர்வா, ஆனந்தி நடிப்பில் பாலாவின் தயாரிப்பில் 2015ஆவது ஆண்டில் வெளியாகவிருக்கும் சண்டி வீரன் திரைப்படம் இவர் இயக்கும் நான்காவது திரைப்படமாகும்.  
2014 ஆவது ஆண்டில் *சற்குணம் சினிமாஸ்* என்ற பெயரில் திரைப்படத் தயாரிப்பு நிறுவனத்தை தொடங்கி, இவரது சகோதரர் ஏ. நந்தகுமாரை திரைப்படத் தயாரிப்பாளராக அறிமுகப்படுத்தினார். சற்குணத்திடம் உதவி இயக்குநராகப் பணியாற்றிய என். ராகவன் இயக்கிய மஞ்சப்பை திரைப்படம் இவர்களது நிறுவனம் தயாரித்த முதல் திரைப்படமாகும்.
# சற்குணம்

## திரைப்பட விபரம்

| ஆண்டு | திரைப்படம் | பங்காற்றியது | குறிப்புகள் |
| --- | --- | --- | --- |
| 2010 | *களவாணி* |  |  |
| 2011 | *வாகை சூட வா* | சிறந்த தமிழ்த் திரைப்படத்துக்கான தேசிய விருது |  |
| 2013 | *நையாண்டி* |  |  |
| 2015 | *சண்டி வீரன் (திரைப்படம்)* | } |  |
# சற்குணம்

## தயாரித்த திரைப்படங்கள்

- மஞ்சப்பை
# காமில் பிளம்மாரியன்

** நிக்கோலசு காமில் ஃபிளம்மாரியன் ** (26ஃபிப்ரவரி 1842 – 3 ஜூன் 1925) ஒரு ஃபிரெஞ்சு வானியலாளரும் எழுத்தாளரும் ஆவார். இவர் வானியல், மக்கள் அறிவியல் நூல்கள் உட்பட 50 தலைப்புகளில் நூல்கள் எழுதியுள்ளார். பல அறிவியல் புனைவுப் புதினங்களையும் இயற்றியுள்ளார். மேலும் உளவியல் சார்ந்த ஆய்வுகளை மேற்கொண்டு அத்துறை தொடர்பான தலைப்புகளிலும் எழுதியுள்ளார். இவர் 1882இல் இருந்து வானியல் இதழையும் வெளியிட்டுள்ளார். இவர் ஃபிரான்சில் ஒரு தனியார் வான்காணகமும் ழூவிசி-சுர்-அர்கேவில் வைத்திருந்துள்ளார்..
# காமில் பிளம்மாரியன்

## குடும்பம்

காமில் எர்னெசுட்டு பிளம்மாரியன், பெர்த் மார்ட்டின் பிளம்மாரியன் அகியவர்களின் உடன்பிறந்தவர். மேலும் செலிந்தா எனும் பெண்மணியின் தாய்மாமன். இவரது முதல் மனைவி சில்வீ பெதியௌக்சு- ஃஇயூகோ பிளம்மாரியன் ஆவார். இவரது இரண்டாம் மனைவி வாஅனியலாளரான கேப்ரியேல் இரினௌதாத் பிளம்மாரியன் ஆவார்.
# காமில் பிளம்மாரியன்

## பங்களிப்புகள்

இவர்தான் நெப்டியூனின் நிலாவுக்கு திரைத்தன் எனவும் வியாழனின் நிலாவொன்றுக்கு அமால்தியா எனவும் முதன்முதலில் பெயரிட்டுள்ளார். என்றாலும் இப்பெயர்கள் பல பத்தாண்டுகளுக்கு வானியலில் வழக்கில் வரவில்லை. பிளம்மாரியன் தன் இளமைக்கால அறிவியலார்வத்தால் பெரிதும் தாக்கமுற்றவர் என்று ஜார்ஜ் காமவ் கூறுகிறார்.
# காமில் பிளம்மாரியன்

## தகைமைகள்

**இவர் நினைவாகப் பெயரிடப்பட்டவை**
- ஃபிளம்மாரியன் நிலாக் குழிப்பள்ளம்
- செவ்வாயில் ஃபிளம்மாரியன் குழிப்பள்ளங்கள்)
- குறுங்கோள்கள்: இவரது பெயரால்:1021 ஃபிளம்மாரியோ; இவரது தலைப்பால்: 107 காமில்லா; தங்கை பெயரால்: 154 பெர்த்தா ; ஒன்றுவிட்ட தங்கை பெயரால்: 654 செலிந்தா ; முதல் மனைவி பெயரால்: 87 சில்வியா. இவரது நூலின் பெயரால்:141 உலூமன் *Lumen: Récits de l'infini*; இவரது வான்காணக இருப்பிடப் பெயரால்:286இக்லியா .